stanford-oval/wikipedia huggingface dataset:
เสริมศักดิ์ การุญ
งานการเมือง

เสริมศักดิ์ ลงรับสมัครเลือกตั้งสมาชิกสภาผู้แทนราษฎรจังหวัดระยอง และได้รับเลือกตั้งเป็นครั้งแรก ใน พ.ศ. 2526 ได้รับเลือกเรื่อยมา จนถึง พ.ศ. 2539 ก่อนที่จะได้รับเลือกเป็นสมาชิกสภาผู้แทนราษฎรแบบบัญชีรายชื่อ ในลำดับที่ 39 สังกัดพรรคไทยรักไทย ในพ.ศ. 2544 เป็นสมัยสุดท้าย และวางมือทางการเมืองในที่สุด
เสริมศักดิ์ การุญ ได้รับแต่งตั้งเป็นรัฐมนตรีช่วยว่าการกระทรวงแรงงานและสวัสดิการสังคม ในรัฐบาลนายชวน หลีกภัย และเป็นรัฐมนตรีช่วยว่าการกระทรวงการคลัง ในรัฐบาลนายบรรหาร ศิลปอาชา
ในปี 2561 เขาได้เข้าร่วมงานกับพรรคภูมิใจไทย
งานการเมือง > สมาชิกสภาผู้แทนราษฎร

เสริมศักดิ์ การุญ ได้รับการเลือกตั้งเป็นสมาชิกสภาผู้แทนราษฎรทั้งหมด 8 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดระยอง สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดระยอง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดระยอง สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดระยอง สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดระยอง สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดระยอง สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดระยอง สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย
รางวัลและเกียรติยศ

เสริมศักดิ์ การุญ ได้รับพระราชทานยศนายกองเอกแห่งกองอาสารักษาดินแดนเป็น นายกองเอก เสริมศักดิ์ การุญ เมื่อ พ.ศ. 2547
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ไพรวัลย์ วรรณบุตร

| ไพรวัลย์ วรรณบุตร |
| --- | --- |
อดีตพระมหาไพรวัลย์เมื่อพฤศจิกายน พ.ศ. 2564
เกิด: ไพรวัลย์ วรรณบุตร 2 ตุลาคม พ.ศ. 2534 (33 ปี) อำเภอท่าใหม่ จังหวัดจันทบุรี ประเทศไทย
ชื่ออื่น: แพรรี่
อาชีพ: นักเขียน นักแสดง พิธีกร
ไพรวัลย์ วรรณบุตร (เกิด 2 ตุลาคม พ.ศ. 2534) ชื่อเล่น เอก เป็นครีเอเตอร์ นักเขียนและนักแสดงชาวไทย เคยเป็นพระภิกษุ นามฉายา พระมหาไพรวัลย์ วรวณฺโณ มีชื่อเสียงขึ้นมาในฐานะพระหัวก้าวหน้าและการแสดงธรรมเทศนาที่มีผู้ติดตามบนสื่อสังคมเป็นจำนวนมาก
ประวัติ

ไพรวัลย์ วรรณบุตร เกิดเมื่อวันที่ 2 ตุลาคม พ.ศ. 2534

 เป็นชาวอำเภอท่าใหม่ จังหวัดจันทบุรี เป็นลูกคนที่ 1 ของครอบครัว และเป็นลูกคนเดียวของบิดา และมารดา ไพรวัลย์ ได้ไปบวชเณร ณ วัดพิพัฒน์มงคล จังหวัดสุโขทัย เรียนนักธรรม และบาลี จบเปรียญธรรม 7 ประโยค และเมื่ออายุครบบวช เขาได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตรรับอุปสมบทเป็นนาคหลวงอีกด้วย
ต่อมาจบเปรียญธรรม 9 ประโยค และจบการศึกษาปริญญาโท คณะพุทธศาสตร์ มหาวิทยาลัยมหาจุฬาลงกรณราชวิทยาลัย ตามด้วยคณะนิติศาสตร์ มหาวิทยาลัยรามคำแหง
ประวัติ > พระนักเทศน์

อดีตพระมหาไพรวัลย์ วรวณฺโณ เจ้าของเพจ พระมหาไพรวัลย์ วรวณฺโณ เป็นที่พูดถึงอย่างมาก ช่วงกลางปี พ.ศ. 2564[ต้องการอ้างอิง] ในการไลฟ์สดในเพจ พระมหาไพรวัลย์ วรวณฺโณ (ในอดีต) คู่กับพระมหาสมปอง ตาลปุตฺโต ในเพจ ในทุก ๆ วัน ในเวลากลางคืน ทำให้มีผู้คนสนใจเป็นอย่างมาก สูงสุดการดูไลฟ์สด คือ 1 แสน คน ทำให้เป็นที่พูดถึงเป็นอย่างมากในโซเชียล ตั้งแต่นั้นมา พระมหาไพรวัลย์ วรวณฺโณ (ในอดีต) และพระมหาสมปอง ตาลปุตฺโต มีชื่อเสียงเป็นอย่างมาก เป็นที่พูดถึงกันแพร่หลายในกลุ่มวัยรุ่น คนรุ่นใหม่ และมีวลีเด็ด เช่น อรุ่มเจ๊าะ ต๊าช จึ้ง จึ้งมาก กรุ๊บ เอาอะไรมาไม่ได้ นะน้องนะ ซึ่งล้วนเป็นคำที่นิยมใช้กันอยู่แล้วในกลุ่มผู้มีความหลากหลายทางเพศชาวไทย
ประวัติ > ลาสิกขา

ไพรวัลย์ วรรณบุตร ตัดสินใจ ลาสิกขา เมื่อวันที่ 3 ธันวาคม พ.ศ. 2564 ที่ผ่านมา ทำให้ผู้คนที่รู้จักตกใจ เนื่องจาก ไพรวัลย์ วรรณบุตร ได้ประกาศจะลาสิกขา ในวันที่ 4 หรือ 5 ธันวาคม พ.ศ. 2564[ต้องการอ้างอิง] ได้ทำพิธีลาสิกขาโดยพระมหานภันต์ สนฺติภทฺโท ผู้ช่วยเจ้าอาวาสวัดสระเกศ โดยมีพระมหาสมปอง และพระมหาทองสุข เป็นพยาน หลังจากเขาลาสิกขาแล้วได้ออกมาใช้ชีวิตตามปกติ และยังแสดงความคิดเห็นในเรื่องวงการสงฆ์อยู่เป็นระยะผ่านกานถ่ายทอดสดผ่านโซเชียลมีเดีย โดยเฉพาะกรณีของพระพงศกร ปภัสสโร และกรณีของพระชาตรี เหมพนฺโธ
ประวัติ > ลาสิกขา > กรณีขัดแย้งกับพระชาตรี เหมพนฺโธ

เมื่อวันที่ 22 กันยายน พ.ศ. 2565 พระชาตรี เหมพนฺโธ เจ้าอาวาสวัดพุทธวิหาร ซึ่งเป็นวัดไทยในเซนต์ปีเตอส์เบิร์ก ประเทศรัสเซีย ได้ออกมาถ่ายทอดสดผ่านเฟซบุ๊กกล่าวหาไพรวัลย์ว่าเป็นผู้เนรคุณต่อวงการสงฆ์ ทั้งยังเรียกไพรวัลย์ด้วยถ้อยคำที่ไม่สุภาพ ทำให้ในช่วงค่ำวันเดียวกันไพรวัลย์ได้ออกมาถ่ายทอดสดผ่านเฟซบุ๊กตอบโต้และวิจารณ์พฤติกรรมที่ไม่เหมาะสมของพระชาตรีเป็นเหตุให้เกิดปัญหาขัดแย้งกัน จนกระทั่งผู้ที่เรียกตนว่าทนายธรรมราชได้ออกมาโพสต์ผ่านสื่อว่าได้ดำเนินการฟ้องร้องไพรวัลย์ในข้อหาหมิ่นประมาทใส่ความคณะสงฆ์เป็นเหตุให้คณะสงฆ์เสื่อมเสีย ไพรวัลย์จึงได้โพสต์ออกมาผ่านเฟซบุ๊กว่าเตรียมดำเนินการฟ้องกลับทนายธรรมราชเช่นกัน และในวันที่ 23 กันยายน พ.ศ. 2565 ไพรวัลย์พร้อมกับจตุรงค์ จงอาษา นักวิชาการด้านพระพุทธศาสนา ได้ออกไปสัมภาษณ์รายการโหนกระแส ทางด้านไพรวัลย์ได้ออกมาวิพากษ์วิจารณ์ด้านมืดของศาสนาพุทธในประเทศไทยในรายการ ทางด้านของจตุรงค์ได้ออกมาชี้แจงว่าทนายธรรมราชไม่สามารถเอาผิดไพรวัลย์ในข้อหาใดได้เนื่องจากมิได้เข้าข่ายผิดกฎหมายหมิ่นคณะสงฆ์แต่อย่างใด
หลังจากเหตุการณ์ดังกล่าว ไพรวัลย์ได้โพสต์ผ่านเฟซบุ๊กเปิดเผยด้านมืดของวงการพระพุทธศาสนาและคณะสงฆ์ในประเทศไทยเป็นระยะ และภายหลังพระชาตรีได้ออกมาขอโทษไพรวัลย์แล้ว
ประวัติ > ธุรกิจส่วนตัว

หลังจากลาสิกขาแล้ว ไพรวัลย์ได้เริ่มขายทุเรียน และผลผลิตจากทางบ้าน ในปี 2565 ก่อนจะเริ่มทำสิ่งอื่น ๆ ในปีเดียวกัน เช่น น้ำพริกกากหมู ต่อมาได้เปิดเผยตัวเองว่าเป็นบุคคลที่มีความหลากหลายทางเพศ และได้ใช้ชื่อเรียกแทนตัวเองว่า "แพรรี่" โดยใช้ชื่อนี้ในธุรกิจต่าง ๆ ที่ไพรวัลย์เป็นเจ้าของ
ผลงาน > ภาพยนตร์

หอแต๋วแตก แหกโควิดปังปุริเย่ (2564, ขณะดำรงสมณเพศ) (ไม่ได้ปรากฏในภาพยนตร์)
เสือเผ่น ๑ (2566)
อีสานตุ๊ดซี่ (2567)
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2566 | มวยสะดิ้ง หมัดซิ่งสายฟ้า | แพรรี่ (รับเชิญ) | ช่อง 8 |
| 2567 | วิญญาณแพศยา | - | ช่อง 8 |
| 2567 | รักซ่อนรส | ปลาทอง | ช่อง 7 |
ผลงาน > พิธีกร

โทรทัศน์
พ.ศ. 2566 : ฟาดหัวข่าว (Amarin Printing and Publishing Public/Amarin TV) ทุกวัน เวลา :00-:00 น. เริ่มวันที่ 2566-ปัจจุบัน (ร่วมกับ เจนนี่ ได้หมดถ้าสดชื่น)
พระมหาไพรวัลย์ วรวณฺโณ ทางช่อง ยูทูบ (2564)
นินทาประเทศไทย ทางช่อง YouTube & Facebook:NANAKE555 ร่วมกับ ดีเจหมึก-วิโรจน์ ควันธรรม, น้าเน็ก-เกตุเสพย์สวัสดิ์ ปาลกะวงศ์ ณ อยุธยา, ได๋-ไดอาน่า จงจินตนาการ (14-28 มกราคม 2565)
ผลงาน > มิวสิกวิดีโอ

ธาตุทองซาวด์ (2566)
ผลงาน > งานเขียน

พุทธไหมล่ะโยม (พ.ศ. 2560)
ไปจำมาจากไหน ทำไมไม่เชื่อหลวงพี่ (พ.ศ. 2562)
แหล่งข้อมูลอื่น

ไพรวัลย์ วรรณบุตร ที่เฟซบุ๊ก
ไพรวัลย์ วรรณบุตร ที่อินสตาแกรม
ไพรวัลย์ วรรณบุตร ที่เอกซ์ (ทวิตเตอร์)
ไพรวัลย์ วรรณบุตร ที่ติ๊กต็อก
ไพรวัลย์ วรรณบุตร ที่ยูทูบ
อำเภอกระคร

| อำเภอกระคร ស្រុកក្រគរ |
| --- | --- |
อำเภอ (สฺรุก)
อำเภอกระครที่ตั้งในประเทศกัมพูชา
พิกัด: 12°31′N 104°12′E﻿ / ﻿12.517°N 104.200°E﻿ / 12.517; 104.200
ประเทศ:  กัมพูชา
จังหวัด: โพธิสัตว์
ตำบล: 11
หมู่บ้าน: 103
ประชากร (2541)
 • ทั้งหมด: 74,222 คน
เขตเวลา: +7
Geocode: 1503
กระคร (เขมร: ស្រុកក្រគរ) เป็นอำเภอหนึ่งในจังหวัดโพธิสัตว์ ประเทศกัมพูชา เมืองหลักของอำเภอคือเมืองกระคร ซึ่งอยู่ห่างจากเมืองหลักของจังหวัดไปทางตะวันออก 25 กิโลเมตร คือเมืองโพธิสัตว์
ที่ตั้ง

อำเภอกระคร เป็นอำเภอที่อยู่ทางตะวันออกสุดของจังหวัดโพธิสัตว์ และมีอาณาเขตติดกับจังหวัดกำปงฉนังทางทิศตะวันออก ทางทิศเหนือของอำเภอนี้ครอบคลุมพื้นที่ส่วนหนึ่งของทะเลสาบโตนเลสาบและมีหมู่บ้านหลายแห่งอยู่ริมทะเลสาบ หมู่บ้านเหล่านี้คือหมู่บ้านลอยน้ำโตนเลสาบ และที่ตั้งของหมู่บ้านเหล่านี้จะขึ้นอยู่กับระดับน้ำในทะเลสาบ อำเภอกัณเฎียง และเทศบาลโพธิสัตว์เป็นเขตชายแดนทางทิศตะวันออก และอำเภอพนมกระวานอยู่ทางทิศใต้ เมืองหลักของอำเภอนี้อยู่ที่เมืองกระคร ซึ่งตั้งอยู่บนทางหลวงหมายเลข 5 ห่างจากกรุงพนมเปญไปทางถนนประมาณ 160 กิโลเมตร
การปกครอง

ตารางต่อไปนี้แสดงหมู่บ้านในอำเภอกระคร จำแนกตามตำบล
| ตำบล (คุ้ม) | หมู่บ้าน (ภูมิ) |
| --- | --- |
Anlong Tnaot: Chrolorng, Thkoul Thum, Kandal, Phsar, Tuol Mkak, La Bak, Khla Krapeu, Tonsay Kol, Khleang Moeung, Banteay Krang, Papet, Totueng
Ansa Chambak: Khsach L'et, Thkoul Thum, Thkoul Touch, Arang Pruoch, Kampong Thkoul, San Sar, Kbal Damrei
Boeng Kantuot: Thmei, Kandor Sa, Trapeang Khley, Chochork, Trapeang Kantuot, Boeng, Ou Anhchanh, Pou Khoeun, Pou Angkrang, Thlea M'am, Ta Kaev Kraom
Chheu Tom: Tuol Tbaeng, Kandal, Phteah Chek, Chheu Teaeb, Cham Chas, Cham Thmei, Kapas, Dangkieb Kdam, Kbal Teahean, Bamnak, Tean Prey, Kapas Leu
Kampong Luong: Phum Ti Muoy, Phum Ti Pir, Phum Ti Bei, Phum Ti Buon, Phum Ti Pram
Kampong Pou: Chek Chau, Pou Kod, Kampong La, Moat Prey, Pou Robang, Roluos Kandal, Roluos Khang Kaeut, Sna Reach
Kbal Trach: Totueng, Doung, Phsar, Trapeang Rumdenh, Trapeang Smach, Chheu Teal Khpos, Kampong Leu, Samraong, Kandal, Srae Ruessei, Kralanh
Ou Sandan: Ou Ach Kok, Krang Thum, Thnoeng, Puttream, Doung Chuor, Ou Ta Prok, Chong Khlong, Ou Sandan
Sna Ansa: Sna Ansa, Krang Veaeng, Beng, Chi Cheh, Veal Vong, Sarovoan, Svay Sa, Thmei, Ansa Kdam, Kampong Prak
Svay Sa: Kamraeng, Trapeang Snuol, Ansa Chambak, Tuol Andaet, Boeng Smok, Ou Chan
Tnaot Chum: Prey Khla, Krabei Sa, Bangkong Khmum, Dang Tuek Leach, Chambak Thum, Tbaeng Chrum, Tram, Choar Mkean, Boeng Veal, Thmei, Kandal, Chheu Teal, Ta Kaev Leu, Saen Pen, Dambouk 100
ลักษณะเฉพาะ

ตามสำมะโนประชากรปี พ.ศ. 2541 อำเภอกระคร ประกอบด้วย 11 ตำบลและ 103 หมู่บ้าน ประชากรของอำเภอนี้คือ 74,222 คนใน 14,347 ครัวเรือนในช่วงเวลาของสำมะโนประชากรครั้งล่าสุด
ทางหลวงแผ่นดินและเส้นทางรถไฟสายเหนือ-ใต้เพียงแห่งเดียวในประเทศแบ่งอำเภอออกเป็นสองส่วน ดังนั้นหมู่บ้านส่วนใหญ่ในเขตนี้จึงสามารถเข้าถึงสินค้าและบริการได้ค่อนข้างดี มีโรงพยาบาลประจำเขตเดิมอยู่ที่เมืองกระคร และเมืองหลักของจังหวัดและบริการระดับสูงอยู่ห่างออกไปเพียงระยะสั้น ๆ มีตลาดที่คึกคักซึ่งขยายออกไปยังทางหลวงที่เมืองกระคร และเมื่อรวมกับการปรับปรุงผิวทางใหม่ของทางหลวงเมื่อไม่นานนี้ ทำให้เกิดอุบัติเหตุทางถนนและผู้เสียชีวิตบนท้องถนนเพิ่มขึ้น
ความขัดแย้งทางการประมง

อำเภอกระคร ตั้งอยู่บนโตนเลสาบ เป็นที่รู้จักกันดีในเรื่องการทำประมง และปรอฮกและผลิตภัณฑ์จากปลาอื่น ๆ จะถูกส่งออกไปยังตลาดในโพธิสัตว์และพนมเปญ ปลาส่วนใหญ่เหล่านี้จะถูกรวบรวมโดยหมู่บ้านชาวประมงลอยน้ำในส่วนทางเหนือของอำเภอ ใกล้กับตัวเมืองของอำเภอ ชาวบ้านเหล่านี้มีความสัมพันธ์ที่ไม่สบายใจกับเจ้าหน้าที่สำนักงานประมงเกี่ยวกับการอ้างว่ามีการประมงผิดกฎหมายในพื้นที่คุ้มครองของทะเลสาบ ในเดือนเมษายน พ.ศ. 2550 ความไม่สบายใจนี้สิ้นสุดลงด้วยเหตุการณ์ที่ทำให้ชาวประมงเสียชีวิต 3 รายและสำนักงานประมงประจำตำบลถูกเผา ชาวประมง 3 ราย รวมทั้งหญิงตั้งครรภ์ 1 ราย ถูกเจ้าหน้าที่ประมงกลุ่มหนึ่งยิงเสียชีวิตด้วยปืน เอเค 47 โดยอ้างว่าถูกชาวประมงโจมตี
พระตะบอง

พระตะบอง อาจหมายถึง
จังหวัดพระตะบอง ประเทศกัมพูชา
เทศบาลพระตะบอง เทศบาลระดับอำเภอของจังหวัดพระตะบอง
เมืองพระตะบอง เมืองเอกของจังหวัดพระตะบอง
ธรรมนูญ ทัศโน

| ธรรมนูญ ทัศโน |
| --- | --- |

ข้อมูลพื้นฐาน
ชื่อเกิด: ธรรมนูญ ทัศโน
รู้จักในชื่อ: เปี้ล
เกิด: พ.ศ. 2510
ที่เกิด: จังหวัดชลบุรี ประเทศไทย
เสียชีวิต: 14 มกราคม พ.ศ. 2539 (29 ปี)
แนวเพลง: เร้กเก้, สกา
อาชีพ: นักร้อง, นักแสดง
ช่วงปี: พ.ศ. 2535 - 2539
ค่ายเพลง: มูเซอร์ เรคคอร์ดส
อดีตสมาชิก: ทีโบน
ธรรมนูญ ทัศโน  หรือ เปิ้ล ทีโบน  เกิดในปี พ.ศ. 2510 เป็นนักร้องแนวเร็กเก้ และนักดนตรีชาวไทย  มีผลงานในวงทีโบน มีเพลงร้องในนามวงทีโบนที่ฮิตอย่าง เธอเห็นท้องฟ้านั้นไหม  เสียชีวิตเมื่อวันที่ 14 มกราคม ปี พ.ศ. 2539 จากอุบัติเหตุทางรถยนต์ ด้วยวัยเพียง 29 ปี
ประวัติ

เปิ้ล เกิดช่วงปี พ.ศ. 2510 ข้อมูลไม่ยืนยัน แต่หลายคนบอกว่าเขาเป็นชาว จ.ชลบุรี เขาเป็นสมาชิกวงทีโบนตั้งแต่ยุคก่อตั้งกับเพื่อนสมาชิกอีก 8 คน
แรกเริ่มก็รวมตัวกันเล่นกันอยู่ที่ "ร้านบลูยีนส์" โดยชื่อวง ‘ทีโบน’ นั้นนำมาจากป้ายชื่อยีห้อของกางเกงยีนส์ที่ แก๊ป-เจษฎา ธีระภินันท์ ออกแบบขาย ต่อมาทีโบนได้ไปแจมเล่นอะคูสติกกับ โอ๋ (ธีร์ ไชยเดช) ที่ร้านแซ็กโซโฟน ย่านอนุสารีย์ชัยสมรภูมิ
จนฝีมือไปเข้าตา “ประภาส ชลศรานนท์” จึงชักชวนวงทีโบนให้มาทำอัลบั้ม จากนั้น ด้วยประโยค "สนใจมาเป็นซูปเปอร์สตาร์มั้ย?” จาก จิก ประภาส ชลศรานนท์ พวกเขาจึงได้ก้าวเข้าสู่ในวงการเป็นศิลปินเพลง จึงทำให้เกิด ‘ทีโบน’ ชุดแรกขึ้นมา เมื่อปี พ.ศ. 2535 ชื่อชุด “จังหวะนี้ใจดีเข้ากระดูกดำ” มีเพลงฮิตอย่าง “เธอเห็นท้องฟ้านั่นไหม” ที่เปิ้ลเป็นผู้ขับร้อง แจ้งเกิดไปเลยในชุดแรก ต่อมาทีโบนออกอัลบั้มชุดที่ 2 ‘คุณนายสะอาด’ ปี 2537 ตามมาด้วยจบอัลบั้มชุดที่ 3 ‘เล็ก ชิ้น สด’ 2537 ที่มีเพลงเพราะอย่าง ‘แรงดึงดูด’ ที่ดังปังมากๆ
เพราะได้เป็นเพลงโฆษณาขนมขบเคี้ยวชิ้นหนึ่งวัยรุ่นชื่นชอบ โดยมีพระเอกโฆษณาคือเจสัน ยัง ขณะยังเป็นวันรุ่น ต้องบอกเลยว่า ในช่วงเวลานั้นวงทีโบน และเปิ้ล นับว่ากำลังได้รับความนิยมเป็นวงกว้างทั้งเรื่องดนตรีและการแสดง
ช่างน่าเสียดายที่ภาพยนตร์ซึ่งเขาเล่นไว้ ยังไม่ทันได้เข้าฉาย ก็เกิดข่าวเศร้าเมื่อวันที่ 14 มกราคม พ.ศ. 2539 เปิ้ลประสบอุบัติเหตุทางรถยนต์เสียชีวิตทันทีในวัยเพียง 29 ปีเท่านั้น
ผลงาน > เพลง

วงทีโบน
อัลบั้ม "จังหวะนี้ใจดี เข้ากระดูกดำ" (2535)
อัลบั้ม "คุณนายสะอาด" (2537)
อัลบั้ม "เล็กชิ้นสด" (2537)
ผลงาน > ภาพยนตร์

พ.ศ. 2539 กลิ่นสีและทีแปรง ..... บางรัก
แหล่งข้อมูลอื่น

หนังดี
ภาพจากพันธ์ทิป
รัตนาภรณ์ กลิ่นกุหลาบหิรัญ

| รัตนาภรณ์ กลิ่นกุหลาบหิรัญ |
| --- | --- |
เกิด: 15 พฤษภาคม พ.ศ. 2534 (33 ปี) รัตนาภรณ์ กลิ่นกุหลาบหิรัญ
อาชีพ: นางงาม , นักแสดง , นักไตรกีฬา
ปีที่แสดง: 2557–ปัจจุบัน
ผลงานเด่น: ลูกหว้า - สงครามนางงาม (2557)   ลักขณา - เงาอโศก (2559)  เจ้าสายวารี - ซิ่นลายหงส์ (2561)  ดาว - มัจจุราชฮอลิเดย์ (2562)   บุหงา - เพลิงภริยา (2563)   โฉ่ - เล่ห์ลุนตยา (2565)
สังกัด: เอ็กแซ็กท์ (2557–2559)   ช่อง 8 (2560–ปัจจุบัน)
รัตนาภรณ์ กลิ่นกุหลาบหิรัญ (ชื่อเล่น : มิ้ม)  เป็นนางงามและนักแสดงชาวไทย มีชื่อเสียงจากการประกวด มิสยูนิเวิร์สไทยแลนด์ 2013 โดยเข้ารอบ40คนสุดท้าย จากนั้นได้สร้างชื่อเสียงในวงการบันเทิงโดยการ รับบท เป็นลูกหว้า  จากละคร เรื่อง สงครามนางงาม
ประวัติ

รัตนาภรณ์ กลิ่นกุหลาบหิรัญ ( Rattanapond Klinkulabhiran ) เกิดวันที่ 15 พฤษภาคม พ.ศ. 2534 มิ้มเริ่มเข้าวงการจากการประกวดนางงามเวทีต่างๆ อาจจะเรียกว่านางงามเดินสายเลยก็ว่าได้ มิ้มเป็นหนึ่งในผู้เข้าประกวดนางสาวไทย ปี 2013 โดยสามารถผ่านเข้าสู่รอบ 10 คนสุดท้าย ได้หมายเลยประจำตัว คือ M14  นอกจากนี้ยังได้เข้าประกวด มิสไทยแลนด์ไชนีส คอสโม เพเจ้นท์ 2011 และในภูมิภาคเอเชีย เป็นตัวแทนประเทศไทยเข้าร่วมประกวด Miss Chinese Cosmos Southest Asia ที่ประเทศมาเลเซีย คว้ารางวัล Miss Photogenic  มิ้มได้มีโอกาสประกวด มิสยูนิเวิร์สไทยแลนด์ 2013 โดยเป็นตัวเก็งอันดับต้นๆ สุดท้ายสามารถเข้ารอบ40คนสุดท้ายปิดเส้นทางนางงามก่อนเข้าสู่วงการบันเทิง มีผลงานโฆษณาอีกมากมาย ชุดเครื่องนอน โตโต้ ครีมบำรุงผิว Eucerin คนอร์ อร่อยชัว ขนมปังกรอบ โฮมมี่ ร้านเบเกอรี่ S&P น้ำยาปรับผ้านุ่ม Comfort เครื่องใช้ไฟฟ้า โตชิบ้า ร้านอาหารญี่ปุ่น ยาโยอิ Dtac 3G ซอสปรุงสำเร็จ โรซ่า ปลากระป๋อง ปลาซาร์ดีน ซีเล็ค ห้าง เดอะมอลล์ไลฟ์สโตร์ ท่าพระ สยามอะเมซิ่ง พาร์ค ยาสีฟัน ดาร์ลี่ นมเปรี้ยว บีทาเก้น สเต็ก Sizzler สีโฟร์ซีซั่นส์ ทีโอเอ แชมพู Dove Cafe Amazon Oriental Princess กระดาษเช็ดหน้า Kleenex เจเล่ Super Light บ้านศุภาลัย พรีโม่ นมตราหมีโกลด์ ข้าวเกรียบกุ้ง ฮานามิ สายการบินแอร์เอเชีย ไก่ทอด Texas Chicken สบู่พฤกษานกแก้ว ไฮ่! x DHC วิตามินซี 200%
ประวัติการศึกษา

จบชั้นมัธยมศึกษา จาก โรงเรียนบ้านฉางกาญจนกุลวิทยา
สำเร็จการศึกษาปริญญาตรีจาก วิทยาลัยการแพทย์แผนตะวันออก สาขาวิชาการแพทย์แผนตะวันออก  มหาวิทยาลัยรังสิต
ผลงาน > ละคร

| ปี | เรื่อง | บทบาท |
| --- | --- | --- |
| 2560 | ทรายย้อมสี | มุก (รับเชิญ) |
| 2561 | พ่อปลาไหล | ทิพย์ |
| 2561 | ซิ่นลายหงส์ | เจ้าสายวารี |
| 2562 | มัจจุราชฮอลิเดย์ | ดาว |
| 2562 | เพลิงริษยา | แพรวา จิระมั่งคั่ง (แพรว) |
| 2563 | ภูตรัตติกาล | กานพลู (รับเชิญ) |
| 2563 | เพลิงภริยา | บุหงา |
| 2565 | มัจฉาอันดา | หลิน |
| 2565 | เล่ห์ลุนตยา | โฉ่ |
| 2566 | เลือดกากี | ลำดวน (รับเชิญ) |
|  | พิศวาสข้ามภพ |  |
| ปี | เรื่อง | บทบาท |
| --- | --- | --- |
| 2557–2558 | สงครามนางงาม | กชกร สอาด (ลูกหว้า) |
| 2559 | สงครามนางงาม 2 | กชกร สอาด (ลูกหว้า)  (รับเชิญ) |
| 2559 | เงาอโศก | ลักขณา (รับเชิญ) |
| 2562 | สงครามนักปั้น | รัตนาภรณ์ กลิ่นกุหลาบหิรัญ (รับเชิญ) |
ผลงาน > รายการโทรทัศน์

| ปี | เรื่อง | บทบาท |
| --- | --- | --- |
| 2566 | นางร้ายไทยแลนด์ | ดารารับเชิญ |
| ปี | เรื่อง | บทบาท |
| --- | --- | --- |
| 2559 | มายาฉิมพลี | สมัญญา (พลอย) |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2562 | วิญญาณพิศวง | ตอน วังสราญจิต | ชื่นฤทัย (คุณหญิงชื่น) (รับเชิญ) |  |
| 2562 | เดอะซีรีส์รักลวงหลอน | ตอน โกง ความ ตาย | เจน |  |
ผลงาน > โฆษณา

ชุดเครื่องนอน โตโต้
ครีมบำรุงผิว Eucerin
คนอร์ อร่อยชัว
ขนมปังกรอบ โฮมมี่
ร้านเบเกอรี่ S&P
น้ำยาปรับผ้านุ่ม Comfort
เครื่องใช้ไฟฟ้า โตชิบ้า
ร้านอาหารญี่ปุ่น ยาโยอิ
Dtac 3G
ซอสปรุงสำเร็จ โรซ่า
ปลากระป๋อง ปลาซาร์ดีน ซีเล็ค
ห้าง เดอะมอลล์ไลฟ์สโตร์ ท่าพระ
สยามอะเมซิ่ง พาร์ค
ยาสีฟัน ดาร์ลี่
นมเปรี้ยว บีทาเก้น
สเต็ก Sizzler
สีโฟร์ซีซั่นส์ ทีโอเอ
แชมพู Dove
Cafe Amazon
Oriental Princess
กระดาษเช็ดหน้า Kleenex
เจเล่ Super Light
บ้านศุภาลัย พรีโม่
นมตราหมีโกลด์
ข้าวเกรียบกุ้ง ฮานามิ
สายการบินแอร์เอเชีย
ไก่ทอด Texas Chicken
สบู่พฤกษานกแก้ว
ไฮ่! x DHC วิตามินซี 200%
แหล่งข้อมูลอื่น

รัตนาภรณ์ กลิ่นกุหลาบหิรัญ ที่อินสตาแกรม
ชุดตัวอักษรเปอร์เซีย

| ชุดตัวอักษรเปอร์เซีย الفبای فارسی‎ Alefbā-ye Fārsi |
| --- | --- |
"ฟอร์ซี" เขียนใน ชุดตัวอักษรเปอร์เซีย แบบแนสแทอ์ลีก
ชนิด:      อักษรไร้สระ           
ทิศทาง: ขวาไปซ้าย 
ภาษาพูด: เปอร์เซีย
อักษรที่เกี่ยวข้อง
ระบบแม่: ไฮเออโรกลีฟอียิปต์ไซนายดั้งเดิมฟินิเชียแอราเมอิกแนบาทีอาอาหรับชุดตัวอักษรเปอร์เซีย
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
ชุดตัวอักษรเปอร์เซีย (เปอร์เซีย: الفبای فارسی, อักษรโรมัน: Alefbā-ye Fārsi) หรือ ชุดตัวอักษรเปอร์เซีย-อาหรับ เป็นระบบการเขียนที่ใช้ในภาษาเปอร์เซียหลังการพิชิตจักรวรรดิเปอร์เซียโดยมุสลิมในคริสต์ศตวรรษที่ 7 เป็นต้นมา
อักษรเปอร์เซียได้รับการพัฒนาและสืบทอดโดยตรงจากอักษรอาหรับ หลังการพิชิตเปอร์เซียของมุสลิมและการล่มสลายของจักรวรรดิซาเซเนียนในคริสต์ศตวรรษที่ 7 ภาษาอาหรับจึงกลายเป็นภาษาของรัฐบาลและโดยเฉพาะอย่างยิ่งศาสนาในเปอร์เซียเป็นเวลาสองศตวรรษ ซึ่งมีราชวงศ์ซัฟฟาริดถึงราชวงศ์ซามานิดในเกรตเตอร์โฆรอซอนช่วงคริสต์ศตวรรษที่ 9 เป็นผู้แทนที่อักษรปะห์ลาวีด้วยอักษรอาหรับ
ตัวอักษร

ข้างล่างนี้คือชุดตัวอักษรเปอร์เซียสมัยใหม่ 32 ตัว เนื่องจากเป็นอักษรตัวเขียน ทำให้รูปร่างอักษรเปลี่ยนไปตามตำแหน่งของมัน แบ่งออกเป็น: เดี่ยว, หน้า (เชื่อมทางซ้าย), กลาง (เชื่อมทั้งสองด้าน) และท้าย (เชื่อมทางขวา)
ชื่อของอักษรส่วนใหญ่เหมือนกับอักษรอาหรับ เพียงแต่อ่านเป็นภาษาเปอร์เซีย ชื่ออักษรที่กำกวมคือ he ซึ่งเป็นไปได้ทั้ง ح และ ه โดยมักแยกเป็น ḥä-ye jimi (แปลว่า "เฮคล้ายจีม" ตามอักษร ج ที่มีฐานเดียวกัน) กับ hâ-ye do-češm (แปลว่า "เฮสองตา" ตามรูปกลางของ ـهـ) ตามลำดับ
ตัวอักษร > ตารางรวม

| # | ชื่อ (ภาษาเปอร์เซีย) | ชื่อ (ทับศัพท์) | DIN 31635 | สัทอักษรสากล | ยูนิโคด | รูปเชื่อม> ท้าย | รูปเชื่อม> กลาง | รูปเชื่อม> หน้า | รูปเชื่อม> เดี่ยว |
| --- | --- | --- | --- | --- | --- | --- | --- | --- | --- |
| 0 | همزه | hamze | ʾ | เสียงหยุด เส้นเสียง[ʔ] | U+0621 | — | — | — | ء |
| 0 | همزه | hamze | ʾ | เสียงหยุด เส้นเสียง[ʔ] | U+0623 | ـأ | ـأ | أ | أ |
| 0 | همزه | hamze | ʾ | เสียงหยุด เส้นเสียง[ʔ] | U+0626 | ـئ | ـئـ | ئـ | ئ |
| 0 | همزه | hamze | ʾ | เสียงหยุด เส้นเสียง[ʔ] | U+0624 | ـؤ | ـؤ | ؤ | ؤ |
| 1 | الف | ʾalef | â | [ɒ] | U+0627 | ـا | ـا | ا | ا |
| 2 | ب | be | b | [b] | U+0628 | ـب | ـبـ | بـ | ب |
| 3 | پ | pe | p | [p] | U+067E | ـپ | ـپـ | پـ | پ |
| 4 | ت | te | t | [t] | U+062A | ـت | ـتـ | تـ | ت |
| 5 | ث | s̱e | s̱ | [s] | U+062B | ـث | ـثـ | ثـ | ث |
| 6 | جیم | jim | j | [d͡ʒ] | U+062C | ـج | ـجـ | جـ | ج |
| 7 | چ | če | č | [t͡ʃ] | U+0686 | ـچ | ـچـ | چـ | چ |
| 8 | ح | ḥe (ḥâ-ye ḥotti, ḥâ-ye jimi) | ḥ | [h] | U+062D | ـح | ـحـ | حـ | ح |
| 9 | خ | xe | x | [x] | U+062E | ـخ | ـخـ | خـ | خ |
| 10 | دال | dâl | d | [d] | U+062F | ـد | ـد | د | د |
| 11 | ذال | ẕâl | ẕ | [z] | U+0630 | ـذ | ـذ | ذ | ذ |
| 12 | ر | re | r | [r] | U+0631 | ـر | ـر | ر | ر |
| 13 | ز | ze | z | [z] | U+0632 | ـز | ـز | ز | ز |
| 14 | ژ | že | ž | [ʒ] | U+0698 | ـژ | ـژ | ژ | ژ |
| 15 | سین | sin | s | [s] | U+0633 | ـس | ـسـ | سـ | س |
| 16 | شین | šin | š | [ʃ] | U+0634 | ـش | ـشـ | شـ | ش |
| 17 | صاد | ṣâd | ṣ | [s] | U+0635 | ـص | ـصـ | صـ | ص |
| 18 | ضاد | zâd | ż | [z] | U+0636 | ـض | ـضـ | ضـ | ض |
| 19 | طا | tâ | t | [t] | U+0637 | ـط | ـطـ | طـ | ط |
| 20 | ظا | ẓâ | ẓ | [z] | U+0638 | ـظ | ـظـ | ظـ | ظ |
| 21 | عین | ʿayn | ʿ | [ʔ], [æ] | U+0639 | ـع | ـعـ | عـ | ع |
| 22 | غین | ġayn | ġ | [ɢ], [ɣ] | U+063A | ـغ | ـغـ | غـ | غ |
| 23 | ف | fe | f | [f] | U+0641 | ـف | ـفـ | فـ | ف |
| 24 | قاف | qâf | q | [q] | U+0642 | ـق | ـقـ | قـ | ق |
| 25 | کاف | kâf | k | [k] | U+06A9 | ـک | ـکـ | کـ | ک |
| 26 | گاف | gâf | g | [ɡ] | U+06AF | ـگ | ـگـ | گـ | گ |
| 27 | لام | lâm | l | [l] | U+0644 | ـل | ـلـ | لـ | ل |
| 28 | میم | mim | m | [m] | U+0645 | ـم | ـمـ | مـ | م |
| 29 | نون | nun | n | [n] | U+0646 | ـن | ـنـ | نـ | ن |
| 30 | واو | vâv | v / ū / ow / (w / aw / ō ในดารี) | [v], [uː], [o] (เฉพาะท้ายคำ), [ow] ([w], [aw], [oː] ในดารี) | U+0648 | ـو | ـو | و | و |
| 31 | ه | he (hā-ye havvaz, hā-ye do-češm) | h | [h], [e] (ท้ายคำ) | U+0647 | ـه | ـهـ | هـ | ه |
| 32 | ی | ye | y / ī / á / (ay / ē ในดารี) | [j], [i], [ɒː] ([aj] / [eː] ในดารี) | U+06CC | ـی | ـیـ | یـ | ی |
ในอดีตเคยมีอักษรพิเศษสำหรับเสียง /β/ ปัจจุบันไม่ใช้งานแล้ว เพราะเสียง /β/ เปลี่ยนไปเป็นเสียง /b/ แทน เช่น زڤان /zaβān/ > زبان /zæbɒn/ 'ภาษา'
| เสียง | รูปเดี่ยว | รูปท้าย | รูปกลาง | รูปหน้า | ชื่อ |
| --- | --- | --- | --- | --- | --- |
| /β/ | ڤ | ـڤ | ـڤـ | ڤـ | βe |
ตัวอักษร > เครื่องหมายเสริมสัทอักษร

อักษรเปอร์เซียนำเครื่องหมายการออกเสียงอักษรอาหรับมาดัดแปลง ประกอบด้วย แซแบร์ [æ] (ฟัตฮะฮ์ในภาษาอาหรับ), ซีร์ [e] (กัสเราะฮ์ในภาษาอาหรับ) และ พีช /ou̯/ หรือ [o] (ฎ็อมมะฮ์ในภาษาอาหรับ ภาษาเปอร์เซียตะวันตกออกเสียงเป็น zamme), แทนวีน /æn/ และแชดเด (gemination) ส่วนเครื่องหมายการออกเสียงอักษรอาหรับอื่น ๆ มักพบในคำยืมภาษาอาหรับ
ตัวอักษร > เครื่องหมายเสริมสัทอักษร > สระสั้น

ภาษาเปอร์เซียนำสัญลักษณ์จากภาษาอาหรับสามในสี่แบบ ยกเว้นซุกูนที่ไม่นำมาใช้
| สระสั้น | ชื่อ (ภาษาเปอร์เซีย) | ชื่อ (ทับศัพท์) | สัญลักษณ์เสียง | ออกเสียง |
| --- | --- | --- | --- | --- |
| 064E ◌َ‎ | زبر (فتحه) | zebar/zibar | a | Ir. /æ/; D. /a/ |
| 0650 ◌ِ‎ | زیر  (کسره) | zer/zir | e | /e/ |
| 064F ◌ُ‎ | پیش (ضمّه) | peš/piš | o | /o/ |
ตัวอักษร > เครื่องหมายเสริมสัทอักษร > แทนวีน (nunation)

| แทนวีน | ชื่อ (ภาษาเปอร์เซีย) | ชื่อ (ทับศัพท์) | หมายเหตุ |
| --- | --- | --- | --- |
| 064B  َاً، ـاً، ءً ‎ | تنوین نَصْبْ | Tanvine nasb |  |
| 064D  ٍِ ‎ | تنوین جَرّ | Tanvine jarr | ไม่ใช้ในภาษาเปอร์เซีย ใช้ในการศึกษาอัลกุรอาน |
| 064C  ٌ ‎ | تنوین رَفْعْ | Tanvine rafʔ | ไม่ใช้ในภาษาเปอร์เซีย ใช้ในการศึกษาอัลกุรอาน |
ตัวอักษร > เครื่องหมายเสริมสัทอักษร > แทชดีด

| สัญลักษณ์ | ชื่อ (ภาษาเปอร์เซีย) | ชื่อ (ทับศัพท์) |
| --- | --- | --- |
| 0651  ّ ‎ | تشدید | tašdid |
ตัวอักษร > อักษรอื่น ๆ

อักษรข้างล่างนี้ไม่ใช่อักษรจริง ๆ แต่เป็นอักษรอีกรูปแบบหนึ่งที่ดัดแปลงจากอักษรที่มีอยู่แล้ว
| ชื่อ | ออกเสียง | สัทอักษรสากล | ยูนิโคด | ท้าย | กลาง | หน้า | เดี่ยว | หมายเหตุ |
| --- | --- | --- | --- | --- | --- | --- | --- | --- |
| alef madde | â | [ɒ] | U+0622 | ـآ | — | آ | آ | รูปท้ายมักไม่ค่อยพบและมักแทนที่ด้วย alef ทั่วไป |
| he ye | -eye หรือ -eyeh | [eje] | U+06C0 | ـۀ | — | — | ۀ | ขึ้นอยู่กับภูมิภาคและสำเนียง บางพื้นที่ใช้รูปผสมสามตัว ـه‌ای แทน |
| lām alef | lā | [lɒ] | U+0644 (lām) กับ U+0627 (alef) | ـلا | — | — | لا |  |
| kašida |  |  | U+0640 | — | ـ | — | — | เป็นตัวกลางที่เชื่อมกับอักษรอื่น ๆ |
ตัวอักษร > ตัวเลขจากอักษรอาหรับ

อักษรเปอร์เซียใช้ตัวเลขอาหรับตะวันออก แต่รูปร่างหน่วย 'สี่' (۴), 'ห้า' (۵) และ 'หก' (۶) มีความแตกต่างจากอักษรอาหรับ และหน่วยทั้งหมดมีที่ตั้งรหัสในยูนิโคดต่างจากอักษรอาหรับ:
| ชื่อ | เปอร์เซีย | ยูนิโคด | อาหรับ | ยูนิโคด |
| --- | --- | --- | --- | --- |
| 0 | ۰ | U+06F0 | ٠ | U+0660 |
| 1 | ۱ | U+06F1 | ١ | U+0661 |
| 2 | ۲ | U+06F2 | ٢ | U+0662 |
| 3 | ۳ | U+06F3 | ٣ | U+0663 |
| 4 | ۴ | U+06F4 | ٤ | U+0664 |
| 5 | ۵ | U+06F5 | ٥ | U+0665 |
| 6 | ۶ | U+06F6 | ٦ | U+0666 |
| 7 | ۷ | U+06F7 | ٧ | U+0667 |
| 8 | ۸ | U+06F8 | ٨ | U+0668 |
| 9 | ۹ | U+06F9 | ٩ | U+0669 |
| ye | ی | U+06CC | ي * | U+064A |
| kāf | ک | U+06A9 | ك | U+0643 |
* อย่างไรก็ตาม ยังคงมีผู้ใช้งานรูปแบบภาษาอาหรับในลุ่มแม่น้ำไนล์